רוחות

### עוצמה של רוחות

היינו צריכים למקם את כל הרוחות על סקאלה של חשיבות קוסמית והסולם הבא הוא קירוב טוב. ככול שרוח חשובה\עוצמתית\גדולה יותר היא במקום גבוהה יותר על הסולם. ככול שהרוח חשובה יותר, כך היא תדרוש יחס טוב יותר מהגארו שבאים אתה במגע. זכרו שבניגוד לדעה של הגארו, רוב הקוסמוס לא רואה בגארו נזר הבריאה. יש רוחות שבטוחות שהן חשובות יותר מכל שמאן של הגארו וכנראה שהן גם צודקות.

לצרכי הדיון מוגדרת כאן סקאלה של אחד עד עשר כאשר אחד זאת הרוח להבת נר ועשר זה הליוס. הסקאלה הזה לא קיים באין-פליי ואף דמות לא הולכת להגיד "זימנתי רוח מ לדרגה 4.5", זה רק כאן בשביל שנוכל לנהל דיון אוף פליי. המספרים כאן גם לא נועדו לעמוד בהשוואות ישירות לדירוגים שבשיטת המשחק למעט אולי דרגת מעמד וגם במקרה הזה יש חריגים רבים. שאף אחד לא ינסה להשוות את הסולם הזה לסטטיסטיקות.

הסולם הזה גם לוגריתמי, בערך. כבר אמרנו שהוא לא מתקשר לשום סטטיסטיקה.

הסקאלה המורחבת:

רוח של אבן קטנה, משב אוויר חלוש, דלי מים או להבה של נר או לפיד (1)

רוח הכי פשוטה של בעל חיים או צמח קטן (2)

רוח בינונית של בעלי חיים או עצים (3)

רוח של רוח במידה של שד אבק ממוצע (3)

רוח שליח, לא משנה הסוג, שמסוגלת למסור הודעה לכל להקה ברחבי ישראל (3)

רוח שליח שתעשה עבורכם שליחויות שנמשכות יותר מיום אחד, בעצם כל שליחות מחוץ לגבולות ישראל רבתי (3)

רוחות של בתים (3)

רוח של נחל קטן או חורשה (3-4)

רוח של קלייב ממוצע (4)

רוח חזקה של בעל חיים או עץ עתיק (4)

רוחות של טירות או גורדי שחקים (4-5)

רוחות של ישובים קטנים (4-5)

רוח משרתת חזקה של טוטם (4-5)

רוחות סופה (4-5)

נקסוס קרולר (5-6)

רוחות קיירנים ושאר מקומות של כוח (5-7, אל תשאלו איפה גשרי הירח על הסקאלה הזאת).

רוחות של פרטים גאוגרפיים בולטים כגון יערות, ערים, הרים, אגמים ונהרות (5-8)

רוח טוטם (6-8)

רוח של ארץ (6-8)

רוחות הטוטם הגדולות של שבטי הגארו (7-9)

רוחות של סלסטיאלים כמו הליוס ולונה (8-10)

כל אחד מחלקי השילוש של התולע (8-10)

עכשיו שיש סקאלה רחבה יותר, נשאלת השאלה, איפה לדעתכם צריך למקם את הגארו ואיזו השפעה יש לדרגת המעמד של השמאן? תזכרו שיש הבדל גדול בין מה שהשמאן שלכם מסוגל לקבל ממנו יחס לבין מה שאפשר לזמן אליכם או לכלוא ולקשור. מה לדעתכם השמאן שלכם מסוגל להעיר מתרדמה? מה הוא מסוגל לזמן? מה הוא מסוגל לקשור?

### מהי רוח מסייעת/מלווה?

רוח העוזרת לגארו ספציפי באופן אקטיבי, היא נוכחת ופועלת בהתאם להסכמים של הגארו ויכולותיה. היכולות של רוח מסייעת הם של הרוח ולא של הגארו. כלומר הן מתקיפות, מפעילות יכולות על אויבים או על הגארו שלהן יש הסכם איתו. רוח לא יודעת מתנות שאינן נלמדות מהרוח, יכולות מקבילות למתנות אפשר לדון עם המנחים.

רוחות לא יכולות לתת מתנה לגארו, אלא רק להפעילה בעצמן.

רוחות מסייעות הן יישות בפני עצמה

כל רוח מסייעת/מלווה שנקנתה בXP צריכה דף רוח משלה שמציין את היכולות והסטטיסטיקות שלה.

על כל נקודה בקשר עם הרוח שנקנתה מקבלים 10 נקודות לחלק בתכונות הרוח -

ליכולות יש עלות כלשהי, ולרוב יהיה אפשר לשלם יותר על מהת להעלות את הדירוג. התייעצו עם המנחה.

דירוג התקפה הגנה ונזק: הדירוג ההתחלתי הווא דרגת הרוח. ניתן להוסיף לדירוג זה עד רמת הרוח ביחס של 1:1, מעבר לכך זה יהיה ביחס של 2:1. כלומר, אם יש לי רוח בדרגה 4 ואני רוצה להעלות את הנזק שלה ל 10, זה יעלה לי 10 נקודות. 4 בשביל להעלות את הדירוג לדרגה 8 ועוד 4 כדי להעלות אותו לדרגה 10.

דירוג יוזמה - 2\* דירוג הרוח

התנגדות מנטלית - דרוג 0-10 -היכולת של הרוח להתמודד כנגד התקפות מנטליות כמו command spirit או exorsicm וכדומה.הדרוג ההתחלתי של הרוח הוא רמת הרוח והוא מתווסף לדירוג של התנגדות מנטלית.

בריאות - קבוע דרוג הרוח\*5  - אין ספיגה אלא אם כן זה נקנה כיכולת מיוחד עם תיאום עם מנחה

נוסיס = דרגת הרוח. נוסיס הוא המדד של כמה פעמים הרוח יכולה להפעיל יכולת או התקפה. אפשר להחזיר לרוח נוסיס ב1:1 - קצב חידוש של הרוח הוא 6 שעות לנוסיס.

מעבר של המעטפת - 0-10 - האפשרות של הרוח להשפיע על המישור הפיזי. כאשר רוח עושה איזה שהיא מתקפה בעולם הפיזי המחסר הוא המעטפת ליכולת להתקפה ולהגנה

מהירות התנועה תיקבע על ידי המנחים בהתאם לסוג הרוח, ניתן יהיה להוסיף למהירות תנועה מעבר להחלטת המנחים באמצעות השקעה ביכולת מתאימה.

הרוח לא מתחילה אוטומטית אם אף מתנת רוחות! יכולות כוללות גם שפה שאינה שפה הרגילה לרוח שהיא מדברת בה כמו לדעת גארו או דיבור רוחות. רוח מסייעת או מלווה לא יכולה ללמד גארו מתנות, אבל היא יכולה להפנות לרוחות שכן...

### כמה הערות נוספות:

הפעלת קשרים - כמו בכל מקום אחר, ויטמין P עוזר. אם רוח כלשהי קרובה יותר לדמות אז קל יותר לקבל ממנה תגובה חיובית. הטוטם של הדמות כמובן שיגיב לדמות וכך גם רוחות המקורבות לטוטם. לעומת זאת, רוחות שמתנגדות למשהו בדמות לא ידברו איתה ולא משנה כמה יפה תבקש וכמה גבוה מעמד הדמות. הגריפון למשל מפורסם ביחס השלילי שלו להומידים ולחפצים אנושיים (אם זה נכון או לא זה כבר משהו אחר).

מנחות נוסיס - אם הגעתם לפגישה עם הוונדיגו הגדול אז מנחה של נוסיס ולא משנה כמה נוסיס הבאתם היא עלבון לרוח, צריך יותר. הוונדיגו רוצה בשר, חם ונוטף דם שבתוכו מגולם גם נוסיס. אפילו רוחות קטנות יותר לא יקחו את הנוסיס ששלפתם מהכיס עבורן, קודם כל כי אין כיס נוסיס לדמות ששולפים ממנו מטבעות פסאודו-פיזיים זוהרים של נוסיס. כל מעבר של נוסיס מצריך איזו פעולה סימבולית של נתינה שדרכה עובר הנוסיס. אפשר למשל לתת מזון לרוח או לשיר שיר או סתם טקס הודיה. האופן שבו ניתן הנוסיס צריך להיות משהו שהרוח גם תהיה מסוגלת 'לעכל', עכבישי רשת למשל לא רוצים בשר או שירי הלל אלא כסף או חשמל או מגה-בייטים של מידע. תנסו להציע לחד קרן הצמחוני את הבשר המדמם שחביב על הוונדיגו ותגרמו לתקרית דיפלומטית.

שימוש בנוסיס לתגבור טקסים - כאן נפריך כמה רעיונות לא נכונים שהשתרשו. התוספת של נוסיס מעלה את הדירוג אבל רק עד גבול מסויים. גם אם לשמאן הצעיר שלכם יהיה הר עצום של נוסיס לחלק לרוחות הוא עדיין לא יגיע לרמה של השמאן הזקן, הרוחות יקחו את הנוסיס ויזכרו אותו בתור הפרייר הדגול. פעם היתה מחשבה ששמאן טוב צריך להיות לופוס בשביל הנוסיס, התשובה היא לא, כל הנוסיס שבעולם לא ישווה להתנהגות נכונה כלפי הרוח. ישנם הרבה נואנסים אנושיים שמגולמים ברוחות שהלופוס הממוצע לא יבין בקלות והטבעיות שזה בא להומידים.

קשירה של רוחות - הנושא הזה עלה הרבה לא מזמן אז אני אגדיר אותו בפומבי. קשירה של רוחות למשהו היא יצירה של פטיש\טאלן גם אם החפץ הפיזי הוא הטריטוריה שלכם או אתם עצמכם. מבחינת מכאניקה ומבחינת איך שהרוחות רואות את זה, כל טקסי הקשירה הם אותו הדבר והכללים הם לרוב אותם הכללים בהם אנחנו משתמשים ליצירת פטישים וטאלנים.

### דיבור עם רוחות

מתנת דיבור עם רוחות נותנת את האופציה לדבר עם כל רוח, לא משנה האם היא יוצר, אורג או תולע.

מתנת דיבור רוחות לא מסתירה את מה שאתה אומר - גארו שמדבר בעברית ומפעיל את המתנה עדיין מדבר עברית ומי שעומד לידו שומע את הצד שלו של השיחה, גארו שמדבר בצורת זאב עדיין מילל ומי שלידו שומע אותו.

לכל ברוד של רוחות יש שפה משלו, אין שפה אחידה לכלל הרוחות.

המתנה לא מקנה לך הבנה של הרוח, המתנה מקנה לך תרגום מילולי של מה שהרוח אמרה.

בנושא זה חשוב לתת דוגמאות שונות כדי להבהיר את הכוונה:

רוח תולע אומרת לך על מישהו אחר "הוא משלנו - הוא נושא עליו את ריחו של סאקרט", המתנה לא מאפשרת לך להבין מי זה סאקרט או מה המשמעות שמישהו נושא את הריח שלו.

רוח של מחשב אומרת לך שאי אפשר למסור הודעה לרוח מחשב אחרת עקב תקלה 404 - המתנה לא מאפשרת לך להבין מה מהות הודעת השגיאה אלה רק את מה שאמרה לך הרוח.

### הבנה של רוחות

הבנה של רוחות מגיעה מכישרון הקוסמולוגיה וכישרון זה תקף לכלל הרוחות באשר הן.

הכישרון מאפשר הבנה של הרוחות והאומברה, לא על הממשות הפיזית או השימושיות הפיזית שלהם.

דוגמאות והסברים:

רוח תולע של מגפה נתקלת בגארו, קוסמולוגיה נותנת לך להבין שמדובר ברוח של מגפה ושל תולע, היא לא מאפשרת לך להבין באיזה מגפה מדובר או לדעת איזה חיסון יעזור לאנשים בצד השני. (בשביל זה יש רפואה)

רוח אורג של מכונית מסרבת לעבוד, קוסמולוגיה נותנת לך להבין שכנראה מדובר בתקלה בצד הפיזי של הרכב שפוגעת ברוח, היא לא מאפשרת לך לפתוח את המנוע ולראות איזה חלק פגום. (בשביל זה יש כישרונות כגון טכנולוגיה וכו)

רוח תולע של נשק אטומי משתחררת, קוסמולוגיה מאפשרת לך לדעת שחיסול הרוח יאפשר לבצע טקסי טיהור וזה יוריד את השפעות הזיהום, זה לא מאפשר לך לדעת איך לחטא דברים מקרינה בצד הפיזי.

רוח אורג של טלפון מסרבת להתקשר באומברה, קוסמולוגיה מאפשר לך לדעת איך לאיים עליה אבל לא איך לפרוץ את הסיסמא בטלפון. (בשביל זה יש מחשבים)

הבנה של המשמעות הפיזית או השימושיות עוזרת גם לתקשר עם הרוח.

דוגמאות:

תאורג שרוצה לשכנע רוח תולע לתת לו לעבור ויש לו בכישרון השפות "גליפים רקדני ספירלה" יכול לצייר את הגליף כדי לנסות לשכנע את הרוח שהוא מהתולע.

תאורג שרוצה לשכנע רוח של מחשב להיפתח בלי הסיסמא ויש לו כישרון במחשבים יכול להכניס את הרוח למלכודת לוגית.

כיוון ששפת הרוחות היא תרגום ישיר וקוסמולוגיה היא הבנה על המהות הרוחנית של של הרוח, לפעמים בעיות עלולות לצוץ בלי כישרונות נלווים.

דוגמאות:

גארו משתמש במתנת פיקוד על רוחות לצוות על רוח מחשב להוציא פלט של מסמך, אם אין לו טכנולוגיה ברמה הנדרשת להבין שהמדפסת לא מחוברת למחשב הרוח תשיב שהיא לא מסוגלת לבצע זאת.

גארו משתמש במתנת פיקד על רוחות לצוות על רוח תולע לזוז מהדרך, אם אין לו הכרת על טבעי קוסמים הוא עלול שלא להבין שקסם קושר את הרוח למקום והיא לא יכולה לעזוב גם אם הוא פוקד עליה.

שימו לב שסעיף זה נתון לשיקול דעתם של המנחים אשר מריצים את הרוח באותו הרגע! יכולה להיות פה אי אחידות, אבל היא לא ברמת המטאפיזיקה אלה נובעת בהבדלים בין מקרים נקודתיים.

היכולת להשפיע על רוחות

הקושי להשפיע על רוחות נובע מהכוח של הרוח, לצורך למידה על עוצמת הרוח ניתן להשתמש במתנות שונות כגון שם הרוח, חוש העל טבעי וכו. חשוב לזכור שרוח יכולה להיות רוח חזקה של משהו קטן - למשל, יכולה להיות רוח חזקה מאוד של עכבר ורוח חלשה מאוד של אריה.

רוח יכולה להיות קשורה לעולם החומרי, רוחות כאלה הם רוחות ערות שהתעוררו מסיבה מסוימת (אירועים מספיק חשובים, מספיק זמן, מישהו העיר אותם וכו) וכעת באומברה הקרובה קיימת רוח היכן שישנו חפץ פיזי.

לדוגמה:

אחרי פיצוץ של נשק אטומטי בעולם החומרי, יכולה להיות רוח ערה של זיהום קרינה באומברה הקרובה.

כלב הפודל זוכה הפרסים הוא אחד מהכלבים המפורסמים והמוכרים בעולם, הבעלים שלו משקיע בו שנים של טיפוח והדבר הוביל להתעוררות הרוח של הכלב.

קוסם שמתעסק עם מחשבים החליט לעורר את הרוח של המחשב שלו, למחשב הזה יש קיום כעת גם באומברה הקרובה בתור רוח.

רוח שקשורה לעולם החומרי, מושפעת ומשפיעה מהמצב החומרי.

לדוגמה:

פעולת ניקוי וטיהור של קרינה בעולם החומרי יכולה להחליש את הרוח של הקרינה במקום שבו היה פיצוץ גרעיני.

לתקוף את הרוח של הפודל זוכה הפרסים באומברה הקרובה עלולה להוביל לכך שהפרווה המרשימה שלו תנשור.

לשבור את המחשב של הקוסם לחתיכות קטנות ישמיד את הרוח של המחשב.

הרוחות של רוב הדברים בעולם החומרי אינם ערות.

כלומר, לא לכל אקדח יש רוח פעילה, לא לכל פלאפון יש רוח פעילה, לא לכל כלב יש רוח פעילה - ברוח המקרים הרוחות של דברים אלו ישנות.

זאת הסיבה למה דברים לא עובדים באותה צורה באומברה ולמה תאורגים משבטים שונים פיתחו טכניקות לגרום למכשירים ויצורים להמשיך לתפקד באומברה.
**להעיר רוח דורש נוסיס ודורש להזין את הרוח כדי להעיר אותה. לא מדובר אף פעם על פעולה פשוטה אלה על טקס בינוני עד ארוך.**

ניתן להעיר רוחות גם על ידי טיפוחן לאורך זמן - השקעה בהם, חיזוק הרוח, ביצוע מעשים גדולים עם חפצים וכו.

העוצמה של המעטפת משפיעה על הקישור בין העולמות והרוחות.

כלומר -

באזור עם מעטפת גבוה מאוד להעיר רוח של מחשב\כלב\מחלה יהיה קשה מאוד, ארוך יותר או אפילו בלתי אפשרי.

באזור עם מעטפת גבוה רוח ללא גוף בעולם החומרי תתקשה יותר לעבור לעולם החומרי או להשפיע עליו.

באזור עם מעטפת גבוה יותר רוח עם גוף חומרי תתקשה יותר להשפיע על הגוף החומרי שלה.

עסקאות עם רוחות

החוקים בנוגע לעסקאות עם רוחות קיבלו דף משל עצמם כאן. מי שרוצה לשחק שאמן, חשוב שיקרא את החוקים האלו ויבין קצת על המגבלות של עסקאות כאלו.

ריפוי של רוחות

לצורך ריפוי של רוחות יש להשתמש במתנה רלוונטית או בכישורים רלוונטים.

יש לציין שנתינת נוסיס לרוח היא כמו פלסתר - היא מחזקת זמנית את הרוח אך לא מרפא אותה מהפציעה או המחלה שלה.